ROMÂNIA                                                                                                  

JUDEŢUL PRAHOVA

ORAŞ BOLDEŞTI-SCĂENI

CONSILIUL LOCAL

HOTĂRÂRE

· privind îndreptarea erorii materiale din cuprinsul Hotărârii Consiliului Local nr.72/27.05.2025 pentru aprobarea Raportului de oportunitate privind vânzarea prin licitație publică a unui teren în suprafață de 312 mp situat pe strada Nucilor
Analizând proiectul de hotărâre înregistrat sub nr.87/18.06.2025 privind  îndreptarea erorii materiale din cuprinsul Hotărârii Consiliului Local nr.72/27.05.2025 pentru aprobarea Raportului de oportunitate privind vânzarea prin licitație publică a unui teren în suprafață de 312 mp situat pe strada Nucilor
Având în vedere:

- referatul de aprobare, înregistrat sub nr. 10176/18.06.2025;
- raportul de specialitate întocmit de compartimentul de resort, înregistrat sub nr.10177/18.06.2025; 

- Hotărârea Consiliului Local nr.72 din data de 27.05.2025 pentru aprobarea Raportului de oportunitate privind vânzarea prin licitaţie publică a unui teren în suprafaţă de 312 mp situat pe strada Nucilor;

- dispoziţiile art. 363 din O.U.G. nr. 57/2019 privind Codul administrativ, cu modificările şi completările ulterioare;
- dispoziţiile art. 553 alin. (4) din Codul civil;

- extrasul de carte funciară eliberat pentru numărul cadastral 27443;

- avizul secretarului general înregistrat sub nr.10178/18.06.2025;

- avizele comisiilor de specialitate nr. 2 și nr. 3, administrarea domeniului public şi privat, gestionarea serviciilor de interes local, respectiv juridică şi de disciplină, organizare proprie şi a aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local;

În temeiul art. 129 alin. (1), alin. (2) lit. c), alin. (6) lit. b), art. 139 alin. (2) şi art.196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare,
 Consiliul Local al oraşului Boldeşti-Scăeni, întrunit în şedinţa publică ordinară, în data de 26.06.2025, adoptă prezenta hotărâre:        

Art. 1. Se aprobă îndreptarea erorii materiale din cuprinsul Hotărârii Consiliului Local nr.72 din data de 27.05.2025 pentru aprobarea Raportului de oportunitate privind vânzarea prin licitaţie publică a unui teren în suprafaţă de 312 mp situat pe strada Nucilor, în sensul că în preambulul hotărârii şi la art. 1 se înlocuieşte numărul cadastral „27433”, cum din eroare s-a redactat cu „27443”, cum este corect, conform extrasului de carte funciară.

Art. 2. Celelalte prevederi ale Hotărârii Consiliului Local nr. 72 din 27.05.2025 pentru aprobarea Raportului de oportunitate privind vânzarea prin licitaţie publică a unui teren în suprafaţă de 312 mp situat pe strada Nucilor, rămân neschimbate.

Art.3.  Prezenta hotărâre se aduce la cunoştinţă publică prin publicarea pe pagina de internet boldești-scaeni.ro, în secțiunea Monitorul Oficial Local.      
              PREŞEDINTE DE ŞEDINŢĂ,                                      

